德意志之歌

《德意志之歌》係德國現行嘅國歌。

歷史

1841年，喺普魯士布里斯留教書嘅詩人奧古斯特·海因列施·荷夫曼·馮·法勒斯利賓寫徂一首叫做《德意志人之歌》嘅詩，配上奧地利作曲家海頓寫嘅奧地利皇室頌歌《帝皇頌》嘅旋律，成為一首頌歌。首詩一開頭就開門見山恁表示「德國德國高於一切」，表示馮·法勒斯利賓希望德意志各邦最終成為一個統一嘅國家；而第三段開頭嗰句歌頌「統一、法制同自由」，係因為馮·法勒斯利賓希望統一之後嘅德國會成為法治國家，而唔再係君主專制國家。

1871年德意志帝國建國之後，為徂唔同關係依然緊張嘅奧地利用同一首國歌，採用徂跟英國國歌填詞嘅皇室頌歌《獻上勝利花冠》做國歌。1922年威瑪共和國建國之後，《德意志之歌》嘅三段歌詞全部被威瑪共和國第一任總統腓特列·毅伯特選徂做國歌。納粹黨上臺之後，唔單止指定淨係准第一段做國歌，更加規定每次奏完國歌之後要馬上跟著奏納粹黨黨歌。第一段歌詞就係喺爾嗰時期同納粹黨扯上糾纏唔清嘅關係嘅。

1945年納粹德國投降之後，《德意志之歌》同其他納粹象徵一齊被盟軍佔領當局禁澌。1949年西德建國嘅時候，有輿論認為德國應該採用蕭勒作詞，貝多芬作曲嘅《歡樂頌》做國歌，但係爾種諗法缺乏支持。1952年4月29號，西德總理江拉德·阿登納寫信畀總統提奧鐸·海斯，勸海斯用返《德意志之歌》做國歌，但係祗將第三段作為歌詞。同年5月2號，海斯回信畀阿登納，同意定《德意志之歌》第三段歌詞為國歌。爾兩封信後來都喺西德政府簡報裡邊出現徂。從此以後《德意志之歌》嘅第三段歌詞就做徂德國國歌，而第一同第二段歌詞喺正式場合已經唔可以再唱。

喺2011年世界皮划艇錦標賽期間，德國皮划艇選手安娜·古諾亞同迪波拉·聶莎贏徂金牌之後，匈牙利主辦方唔知係有心定無意，播徂唱第一段歌詞嘅《德意志之歌》，結果引發德國方面強烈抗議。

歌詞

類:國歌
類:德國政治
類:德國史
德文歌
德國歌